gentaiscool/nusaparagraph_topic huggingface dataset:
Akhir-akhir ini banyak banget orang yang keserang penyakit. Yang paling banyak keserang sakit itu batuk atawa pilek, pokonya yang berhubungan ama pernapasan. Kadang-kadang sakitnya itu gara-gara makan ama minum yang sembarangan. Kali ini, kita bikin minuman yang nyehatin apalagi buat pernapasan atawa paru-paru. Kita bisa nyiapin jahe, jeruk nipis atawa lemon, sereh, ama madu. Siapin jahe barang sejempol. Abis dikupas jahenya, diparut pake parutan keju. Jahe ini bisa buat ngangetin badan. Abis itu, geprekin sereh ama peresin lemon atawa jeruk nipis. Semuanya itu taro di gelas. Rebus aer ampe menididih, terus tuang ke gelas yang tadi udah ditaroin jahe, sereh, ama jeruk nipis. Kalo aer yang tadi mendidih udah dituang ke gelas, tunggu ampe anget. Kalo aer udah anget, baru dituangin satu atawa dua tesi madu. Aer ramuan ini, udah siap diuyup. Abis minum ini, biasanya badan enakan.

Topic: food & beverages
Wila entu kalo udeh bener-bener stres level tertingginye, udeh kagak mempan deh tuh yang namanye fangirling, nonton, beli baodgan atau minuman yang die mao, atau bahkan belanja. Die entu kalo udeh stres level teratas baginye, cara ngilangin stresnye entu adalah nulis cerita alternate universe dan upload di salah satu platform media sosial. Katenye die, kenape entu cara yang paling ampuh buat ilangin stresnye yang level tertingginye soalnye kalo ngarang bikin alternate universe entu otaknye alias pikirannye bener-bener kesita ke dunia hayalnye, jadi peluang buat masalah-masalah yang bikin die stres dan tertekan buat muncul di pikirannye entu makin kecil. Entu deh cara ilangin stresnye ala Wila.

Topic: slice of life
Elu udeh pernah nyobain seblak? Kalo belom, elu kudu wajib mesti cobain sih! Soalnya, seblak entu salah satu cemilan favoritnye sejute umat, termasuk aye! Yah gimane pade kagak doyan ye, cemilan seblak entu rasanye gurih bener. Saking enaknye entu cemilan cocok ke selera semua orang. Nikmat bener deh cemilan satu entu! Nah biasanye, enyak aye bikinin aye seblak kuah yang dipakein banyak sayur, ya entu sawi ijo dan wortel. Tentu aje biar sehat. Kagak dikit juga sih orang yang jualan seblak dipakein sayuran sawi ijo. Nah cemilan yang jadi favoritnye sejuta umat entu kagak susah buat dibikin di rumah. Karena bahan-bahan buat bikin entu cemilan gampang dicari dan dibuatnye pun gampang! Jadi tunggu ape lagi? Nyok dah jajan entu cemilan atau bikin di rumah!

Topic: food & beverages
Aye entu termasuk orang yang bener-bener ngehargain, suka, dan selalu nyiptain waktu luang. Soalnye kalo kagak ade yang namanye waktu luang, aye pastinye bakalan kena dampak buruk secara fisik ataupun mental. Secara fisik kalo aye terus-terusan kagak ade waktu luang bisa aje jadi kecapekan, pusing, dan bahkan sakit yang lebih parah. Nah kalo dampaknye ke psikologis aye kalo aye kagak ade waktu luang entu bisa jadi stres atau bahkan lebih bahaya lagi. Makanye aye selalu nyiptain waktu luang. Nah aktivitas aye di waktu luang entu biasanye istirahat (tidur ataupun Cuma rebahan), baca novel, nonton, atau laennye yang ringan. Istirahat seringnye.

Topic: leisures
Putu mayang jadi kue nyang banyak didemenin ama orang-orang, kususnye orang Betawi. Kue eni bakal banyak ditemuin pas bulan puase dateng, karne banyak dicari orang Betawi buat dijadiin menu berbuka puase. Paduan warne nyang cakep ama rasenye nyang gurih manis ama nyegerin emang pas jadi penyeger awak abis searian puase. Putu mayang dibikin dari tepung beras, tepung ketan, ama santen. Care bikin putu mayang biasenye make cetakan nyang bentuknye tabung nyang belobang-lobang bagen ngasilin bentuk nyang mirip mi, trus dikukus. Masaknye kudu make api kecil biar kue kaga meleber. Kue ini dihidangin bareng ama saos gula merah caer. Putu mayang bise digares bareng saos gula merah. 

Topic: food & beverages
Puas muter-muter lobby aye naek lagi tuh ke kamar, karna takutnya pade mau turun juga soalnye konci kan mesti di bawa buat akses liftnye. Nah pas masuk kamar si masih pada rebaan ye, leyeh-lenyeh karna enak pan suasananya juga beda. Kamar nyang disedian tuh luas karna mungkin nyang kite pesen nyang buat keluarga kali ye. Toiletnye lumanyan gede, disiapin juga alat mandi lengkap trus ada hairdryernye juga. Lemarin buat kite naro baju juga ada, trus ketel buat nyeduh aer panas juga disediain sekalian ama aer putihnye. Kopi, gula, teh juga disediain kalo iseng tuh kite pagi-pagi mau ngopi ato ngeteh. Teryate kite juga dapet kulkas di bawah meja tempat naro ketel, lah pan eneng ya bisa naro makanan ama minuman di kulkas. Keseluruhan si memuaskan lah, semua cocok ama aye dan semua ini gratis.

Topic: leisures
Microwave merupakan suatu benda yang biasanye ade di dapur, kegunaannye ntu benda buat ngangetin ganyeman maupun minuman juga bisa. Selain bisa buat ngangetin ganyeman, manfaat lainnye adalah bisa buat bebikinan juga, salah satunye bikin lava cake yang coklatnye meleleh gitu bisa banget microwave. Microwave memang memudahkan buat para ibu rumah tangga atau bahkan bocah yang pade ngekos, jadi kalo mau ngeganyem tapi ogah masak, bisa banget beli yang frozenan yang udeh mateng tinggal masukkin microwave buat angetin gares deh ntu ganyeman. Tetapi sayangnye tidak semua kalangan bisa punya yang namanye microwave, karena harganye yang lumayan mahal jadi ga semua orang bisa punya ntu benda.

Topic: food & beverages
Kalo sekaranh aye udeh demen dah ke mana-mana naek angkutan umum. Soalnye sekarang tuh udeh nyaman ke mana-mana udeh aman dan enak lagi adem. Perjalanan ke sono kemari tinggal duduk aye kaga perlu capek-capek nyetir di tengah kemacetan Jakarta nyang kaga bakal ada abisnye. Lagian orang kan nyang punya kendaraan tuh banyak ditambah lagi pada keluar semua naek kendaraan buat kerja. Ya pasti macet lah, mangkanye di tengah orang pada milih naek kendaraan karna kaga repot mesti turun naek. Kalo aye mah lebih milih naek kendaraan aja biar bisa tidur di dalem angkutan umum. Kalo naek kendaraan sendiri kan udeh capek kerja harus ngandepin juga macet-macetan.

Topic: slice of life
Ponsel juga punya fungsi utamanye ya ntu buat hiburan yang dimaksud berupa bisa bermain game, bisa menonton aplikasi youtube, bisa mendengarkannye musik, bahkan bisa menonton film. Akan tetapi, hal yang perlu digarisbawahi dari semua hal ntu adalah dibutuhkannye layanan internet. Apabila kagak gablek layanan internet, maka fungsi hiburan bisa dikatakan kurang maksimal. Namun, untuk melakukan hal-hal seperti menonton film, menonton youtube, dan sebagainye hanya bisa menggunakan handphone generasi IV. Selain berfungsi untuk melakukan panggilan kepada orang lain, telepon genggam juga berfungsi untuk mengirim pesan, seperti SMS (Short Message Service) dan chatting. Dengan fitur mengirim pesan ntu kite bakal mudah untuk menerima kabar dari orang lain. Bahkan, kita bisa mengirim pesan elektronik atau lebih dikenal dengan nama “mengirim email”. Telepon genggam yang semakin canggih membuat fitur-fiturnye juga semakin canggih, seperti fitur untuk memfoto dan membuat video. Hal ntu dikarenakannye pada handphone saat ini, sudah memiliki fitur kamera yang hampir mirip dengan kamera sungguhan. Bahkan, bisa digunakan untuk membuat suatu rekaman video yang memiliki nilai jual. Handphone atau telepon genggam merupakan teknologi yang selalu mengalami penyempurnaan, hingga dapat memudahkan penggunanye dalam mengerjakan suatu pekerjaan. Selain ntu, handphone yang semakin canggih memiliki layanan internet, sehingga para penggunanya bisa mendapatkan informasi dalam negeri atau luar negeri dengan mudah. Lebih pentingnye lagi, handphone ntu bukan menjadi barang yang mewah lagi atau bisa dibilang sebagai barang yang wajib dimiliki.

Topic: technology
Pêngêring rambut adalah pênyêlamat wayah êlu têdagar-dagar mao pêgi abis kêramas. Tapi, baè-baè, yè. Pêmakèan pêngêring rambut nyang salèh bisè ngêjè rambut êlu kêring amè rusak. Bêrikut êni carè makè pêngêring rambut nyang bênêr. Pêrtamè, gunèin sèrum. Kêringin dulu rambut makè anduk, sisir rambut makè jari atau sisir bêrgigi jarang, têrus olèsin sèrum. Kêduè, biar lêbih gasik kêring mêratè, ambil bêbêrapè jêpit rambut. Bagi rambut ngêjadi duè ampè tigè bagian, têrus kêringin dah dari rambut nyang paling dalêm. Kêtigè, jangan kêbangêtan dêkêt makè pêngêring rambut, minimal jaraknyè 30 cm. Têrakhir, jangan kêbangêtan sêring makè pêngêring rambut suhu panas. Bakal lêbih baèk kalo êlu ngêringin rambut sêcarè alami atau gunèin pêngêring rambut suhu dingin.

Topic: technology
Sering bolak balik ke setu babakan tapi kaga tau sejarahnye, teryata ampe setu babakan tuh berdiri jalannye cukup panjang. Mulai ada ide pembangunan tuh sekitar tahun 1998, trus dibikin tuh program ama Badan Musyawarah Masyarakat Betawi buat bikin perkampungan Betawi. Nah tahun 1998 mulai ketemu tuh alternatif tempatnye di Setu Babakan, Srengseng Sawah, Jagakarsa. Program ini tuh makin lama makin dapet banyak dukungan trus berjalan dan seiring berjalanannya waktu, karna tujuannye juga jelas, Tahun 2000 dibikin peraturan daerah tentang perkampungan Betawi nyang gunanye untuk netepin Perkampungan Betawi di Setu Babakan. Akhirnye, tanggal 10 Maret 2005 keluar dah tuh Perda, trus sampe saat ini makin tertata.

Topic: culture & heritage
Dari dulu aye tuh emang pengen banget punya kamera, cuma kaga pernah kesampean karna kamera kan udah ada di hp. Aye malah kaga pernah megang tuh karna takut tuh kamera jatoh. Dulu pas zaman aye SMA kamera tuh lagi ngetren-ngetrennye, pokoknya setiap ada kegiatan tuh pasti banyak nyang bawa kamera. Cuma nyang bawa kamera tuh orang-orang nyang tajir aje, nah mereka tuh ngumpul dah jadi divisi dokumentasi. Dari dulu tuh dokumentasi paling banyak dianggep keren karna kaga semua bisa masuk situ karna syaratnye harus punya kamera nyang bagus tuh kalo buat moto. Aye aja ampe sekarang juga kaga pernah ngerasain tuh nyang namanye punya kamera.

Topic: technology
Bahkan saking baiknye hubungan bertetangga kadang dari hidup bertetangga menjadi layaknye bersaudara, tetangga rasa saudara. Seharusnye seperti ntu yang terjadi, karena kehidupan kite jika udeh menikah, memiliki rumah, maka dalam tahapan sosialisasi berikutnye ntu adalah hidup bertetangga. Wajar ajebada yang bilang bahwa salah satu kebahagian hidup ntu adalah hidup bertetangga dengan tetangganye yang bae bener. Bagaimane kagak, bersosialisasi dengan tetangga ntu hampir 24 jam loh, ape lagi di komplek-komplek perumahan yang kadang rumah antar tetangga hanya dipisahkannye ntu oleh satu tembok aje. Kadang menuangkan beras ke magic com aja tetangga denger, kentut juga kadang denger loh, nyata bener ntu. Jadi seakan-akan kehidupan kite ntu kagak lepas dari tetangga, maka baik-baik lah dengan tetangga, kagak nyaman juga kan jika harus seumur hidup berseteru dengan tetangga. Tapi ternyata ada loh beberape tetangga yang kadang kagak mikir bagaimane hidup bertetangga yang baik. Tetangga seperti inilah menjadikan hidup rasanye sumpek. Pulang ke rumah dari kerja pengennye selonjoran dan bersantai, tapi ternyata sampek rumah sumpek melihat polah tetangga tanpa etika di depan mata. 

Topic: slice of life
Diantare macem-macem bue, ade atu bue nyang jadi kedemenan banyak orang. Rasenye nyang manis kadang ade asem segernye bikin eni bue jadi primadona. Ape lagi pas masuk musim-musimnye kaye karang. Bue ntu namenya mangge. Bue nyang punye banyak macem dan tiap macemnye punye keunikan ama rase nyang khas eni emang kaga perne ngebosenin buat gegaresinnye. Bue eni  bise dibikin apa bae, dari mulei kue, macem-macem minuman, ampe nyang ngenyangin kaye ketan mangge. Bue mangge punye banyak vitamin, mineral, ama antioksidan nyang bae buat kesehatan awak. Kaga cuman ntu khasiatnye ge banyak, bise jage pencernaan, ningkatin kekebalan awak, nurunin resiko kanker, nyegah diabetes, ampe ngejage kesehatan jantung.

Topic: food & beverages
Sebelomnya, kita udah bahas soal minuman kagak sehat. Kali ini, kita ngomongin minuman yang sehat, kagak usah repot-repot bikin, tapi enak. Pastinya, ini jadi minuman yang banyak didemenin orang. Di minuman ini juga ada makanannya. Ini minuman yang sering ada di pantai. Kayak kelapa, ya? Iya, kita lagi ngomongin kelapa. Banyak orang yang suka ama buah ini. Emang kagak usah repot-repot buat bikin, soalnya kita dibantuin ama abangnya buat ngupasin buah ini. Kita tinggal nikmatin minum dan makan kelapanya. Ini buah punya banyak kasiatnya. Bisa buat nyegerin badan, nyembuhin yang sakit-sakit, ama bikin kulit bagus, sih. Asal minumnya kagak cuma sekali. Yang paling utama, buah ini bisa ngilangin aus.  Ayok, kita coba minum aer kelapa sama makan daging kelapanya. Biar kita jadi penerus yang waras.

Topic: food & beverages
Padahal aye ama laki aye tuh dulu sebelom kawin sempet LDR beda kota. Sempet banyak nyang ragu juga kalo aye ama die tuh mungkin kaga bakalan jadi ampe kawin. Tapi teryata kite bisa ngelewatinnye, kuncinye mah saling terbuka aja si. Trus aye juga kaga tipe orang nyang cuek, nyang kaga suka cemburuan. Ya namanyr baru pacaran kan belom punya hak ngatur tuh. Cekcok mah ada, trus gangguan-gangguan dari orang ketiga juga ada. Wajar sih malah pas kite kaga cari tau malah kebongkar sendiri.  Intinya mah kaga perlu cari tau hal-hal nyang begitu, cukup kite berserah aje ama Allah, trus mikir kalo emang kaga jodoh kaga bakalan dideketin.

Topic: slice of life
Hal kagak terduga bisa terjadi kapan aje, dan mengharuskannye kite ntu untuk mengeluarkan dana yang kagak sedikit. Saat kondisi ntu menimpa kite, saat ntu pulak dana darurat (emergency fund) diperlukannye untuk mencegah terganggunye arus kas keuangan. Sesuai namanye, dana darurat adalah dana yang dipersiapkannye ntu untuk keadaan darurat. Misalnye, sebagai antisipasi saat terkena musibah, PHK, jatuh sakit, bangkrut, dan hal lainnye yang cukup membebani pengeluaran. Dana ntu harus diprioritaskannye agar kebutuhan hidup dapat tetap terpenuhi, dan mampu bertahan manakala terjadi hal-hal yang kagak diharapkan. Dana ntu wajib dimiliki setiap orang, baik yang masih berstatus lajang maupun yang udeh berkeluarga. Perlu diingat, dana ntu hanya bisa digunakannye saat kite perlu banget mendesak dan di luar dari pos pengeluaran serta tabungan.

Topic: slice of life
Sebenernye dana darurat itu emang kaga wajib, tapi suatu waktu kalo perlu kite pasti bisa nolongin kite lagi kena musibah misalnye. Selaen itu juga namanye idup kan ada kebutuhan mendadak nyang kaga kite sangka. Namanye manusia kan kaga selamanye ada di atas terus, pasti kadang ada masanya lagi repot banget tuh urusan ekonomi mah. Apalagi misalnye kite ekonominya belon stabil banget, kudu banget tuh punya simpenan. Apalagi pas pandemi kantor tuh gampang banget mecat-mecatin orang, padahal makin kemari nyari kerjaan makin susah. Nah pa lagi keadaan kaya gitu tuh punya dana darurat tuh penting banget buat kite nyang belom stabil.

Topic: slice of life
Malem ini nyak kaga masak, alesannya badannye tuh panas dingin. Jadi abah nyuruh aye tuh beli makanan lewat applikasi aje katanye, abis mao keluar juga ujan gerimis bae. Niatnye kita mau makan pecel lele aje, aye disuruh cari tuh pecel lele langganan kita. Pas udah ketemu ama warungnye, buru-buru deh kite pesen karena perut udeh keroncongan bener daritadi. Udah kelar pesen, langsung deh ye tanpa pikir panjang aye pesen tuh. Pas aye liat totalnya tuh beda bener ye kalo kita langsung beli ke sono, mpok aye bilang karna itu udeh ama pajak dari applikasinya. Sekarang aye baru paham nih alesannya, tapi untunye ada yang namanye promo jadi lumanyan kan ada potongan harga lagian pan kite kaga perlu keluar rumah tinggal ngedeprok di rumah terus tunggu makanan dianter deh tuh.

Topic: food & beverages
Piso Bolde dibikin dari high steel carbon Aus-8 / titanium nyang tajem, anti karat ama tahan lame. Bentukan bodi piso eni nyegah bakteri nemplok di piso, bisa nyegah sisa bahan makanan numpuk di celah gagang ame mate piso. Piso Bolde eni beda ame piso dapur biase, lantaran punya dua mate piso nyang tajemnye ampun-ampunan dah. Gagang pisonye juga dibikin ergonomis, biar nyang make bisa ngerasain kalo piso eni bikin nyaman ame kagak bikinn pegel. Piso Bolde eni punya macem-macem jenis, mulai dari bahan nyang digunain, ampe ke kebisaannye. Harga nyang kagak mahal-mahal pisan ama kualitas nyang ajib bikin piso Bolde eni bisa dijadiin pilihan tepat buat piso rumahan.

Topic: food & beverages
Jaman sekarang kalo orang kagak bisa masak malu deh ye, soalnye peralatan masak ude serba canggih kayak mau goreng aje kagak perlu pake penggorengan ame minyak goreng. Ade nyang namenye air fryer, eni alat pol pake listrik, kalo kepengen goreng tinggal simpen aje di dalem alat eni, tunggu bentaran ude garing same aje kaya digoreng pake minyak, alat eni harganya emang mahal pisan, masih 2 jutaan, bari make listriknye rada tinggi. Apanan alat eni canggih bener, soalnye eni alat bisa ditinggal-tinggal, pan ade tombolan buat ngatur waktu. Jadi pas kite masak atawa lagi motongin sayuran bisa nyambi dah tuh sambil ngegoreng lele apa pete, ngebantu pisan ibu-ibu mude nyang pade lelet kalo lagi di dapur.

Topic: food & beverages
Nasi ulam adalah hidangan nasi nyang dicampur bêrbagè bumbu amè rêmpah, khususnyè daon pêgagan (kadang diganti daon kêmangi), sayuran, bêrbagè bumbu, amè bêbêrapè macêm lauk-pauk. Adè duè carè nyajiin nasi ulam, yakni basah amè kêring. Nasi ulam basah banyak ditêmuin di Bêtawi pêrkotèan, sêdêngkên nasi ulam kêring banyak ditêmuin di Bêtawi pinggiran. Kabarnyè Tangerang dianggêp sêbagè têmpat lahirnyè nasi ulam. Awalnyè nasi ulam banyak dijual di kalangan pêranakan Indonèsia amè Cina sêhinggè dulunyè pêdagang nasi ulam ngêdorong gêrobak dari Tangêrang kê Glodok. Nasi ulam nyang sêdêp bisè dibêli di têmpat bêrikut, yakni Nasi Ulam & Nasi Uduk Ibu Yoyo, Nasi Ulam Misjaya, Nasi Ulam Êncim Sukaria, Nasi Ulam Ibu Sur, amè Nasi Ulam Taman Surya. Nyok, cobèin!

Topic: culture & heritage
Tarian Betawi udeh jadi salah satu peninggalannye budaya yang wajib dilestarikannye. Ade bejibun jenis tarian Betawi yang perlu kite tahu. Mulai dari tari ondel-ondel hingga topeng. Tarian tradisional ntu bisa dikatakannye sebagai bagian dari identitas bangsa. Namun adanye budaya asing yang masuk bisa membuat tarian ntu semakin terlupakan. Tarian Betawi sangat erat dengan alunan irama musik tradisional. Sehingga jika tarian ini ditinggalkan tentu seni musik Betawi juga lambat laun akan terlupakan juga. Tari Topeng Betawi merupakan seni hasil gabungannye dari seni drama, nyanyian, dan tarian. Kombinasi ketiganye ntu menjadi alasan tarian topeng sering dikatakannye sebagai tarian theater. Tarian ntu sering dipamerkannye saat acara pernikahan hingga khitanan. Gerakannye yang luwes membuat tarian ntu sangat enak dilihat. Ape lagi alunan musiknye sangat cocok dikombinasikannye dengan gerakan sang penari. Bahkan, tarian ntu udeh dikenal hingga ke mancanegara.

Topic: culture & heritage
Salah satunye tokoh keagamaan Islam di Indonesia. Beliau ntu lahirnye di negara Singapura, pada tahun 1887, beliau merupakan campuran dari dua negara dengan budaya yang pastinye beda, ya ntu Indonesia, dan India. Semasanye remajanye, beliau melakukan bejibunnye aktivitas pekerjaan, dari buruh hingga penulis, seabrek-abrek pekerjaannye beliau lakukan, baik bekerja seperti ntu di negara Indonesia, maupun di negara Singapura. Hassan juga pernah tinggal di rumahnye Haji Muhammad Junus, beliau ntu merupakan salah satu seorang pendiri Persatuan Islam atau disingkatnye Persis, di Bandung. Ketika pabrik tekstilnye beliau tutup, beliau mengabdikan diri di bidang agama dalam lingkungan organisasi Persis. Beliau populer di kalangannye kaum muda yang progresif. 

Topic: culture & heritage
Sekarang kita liat bedanya laptop ama komputer lebih detil lagi. Dari bentuk udah dibilang laptop ama komputer itu laen. Detilnya, perangkat di computer itu gede ama banyak yang kepisah, kagak ringkes. Kalo kita naro computer ini keliatan berenggah banget. Komputer kudu pake PCU, keyboard, ama mouse yang kepisah. Laptop bentuknya lebih ringkes. Semua perangkat Komputer yang tadinya kepisah, pas di laptop jadi nyatu semua. Dari layar yang ada di laptop, keyboard, ama mousue yang dijadiin trackpad di laptop. Jadi, kalo kita udah bawa laptop, kita kagak usah bawa apaan-apaan lagi. Kita cuman bawa kabel casan aja kalo diperluin batrenya mau mati. Nah, yang bikin laen juga laptop ini ada batrenya, perlu casan kalo lagi darurat aja, alo komputer yang kudu dicolok terus kabelnya.

Topic: technology
Pencipta Game Candy Crush Saga adalah Raja dan game ini pertama kali diterbitkannye pada tanggal 12 April 2012 melalui platform Facebook. Setelah popularitasnya melejit, game ini dirilis untuk platform iOS, Android, Windows Phone, hingga Windows 10. Candy Crush Saga adalah salah satu game model freemium yang sukses. Arti dari Freemium adalah kalian dapat memainkannye ntu game tanpa membayar, tetapi kalian tetap harus membayar untuk memainkan level yang sulit dengan mudah. Di sinilah pengembang King mendapat bagian dari keuntungan Satu laporan menyatakan bahwa perusahaan King menghasilkan keuntungan tertinggi hampir 1 juta dollar per hari. Sejak kesuksesannya dalam memasarkan game Candy Crush Saga, King merilis 3 game baru berjudul Candy Crush Soda Saga, Candy Crush Jelly Saga, dan juga Candy Crush Friends Saga. Sebagian besar aplikasi yang dibuat oleh perusahaan King mengikuti model bisnis freemium.

Topic: technology
Observatorium Bosscha eni sekarangan nyang jadi tempat wisata di bandung, zaman dulu dibangun atas inisiatif dari Joan George Gijsbertus Voute beserta dengan dua orang sahabatnya yaitu Rudolf Albert Kerkhoven dan Karel Albert Rudolf Bosscha sekitar abad ke-20. Ketika perang dunia II, teleskop bintang ini mengalami beberapa kerusakan yang akhirnya pada tanggal 17 Oktober 1951 Observatorium Bosscha ini secara resmi dipindahtangankan kepada Indonesia. Dan ketika tahun 2004, Observatorium Bosscha ini diresmikan sebagai cagar budaya bangsa Indonesia. Namun hal yang sagat disayangkan adalah Wisata teropong bintang bosscha Lembang Bandung ini sudah tidak lagi dimanfaatkan sebagai alat untuk meneropong bintang-bintang di angkasa. Hal ini dikarenakan kawasan sekitar observatorium ini sudah banyak didirikan bangunan untuk pemukiman penduduk sehingga terjadi penebangan pohon yang berlebihan. Akibat dari penebangan pohon yang berlebihan ini, intensitas cahaya yang diterima teropong mejadi berlebih sehingga teropong ini tidak lagi berfungsi untuk melihat benda-benda angkasa lagi.


Topic: technology
Waktu di sekolahan aye tuh orangnya masih suka ikut-ikutan. Masih belom punya pendirian, soalnye ekskul tuh ganti-ganti mulu. Hoby aye sebenernye olahraga, cuma olahraga buat perempuan cuma ada basket. Aye sebenenrnye pengen ikut, cuma kaga ada modal sepatunye. Udah gitu kaga ngarti peraturan di basket, mana badai juga tingginye kaga seberapa, jadi kag dukung banget dah buat maen basket. Akhirnye, aye mutusin buat ikut paskibra. Awalnye tuh resep karna emang dari dulu seneng jadi petugas upacara. Tapi, lama-lama aye mager soalnye tuh latihannye hari sabtu, udeh gitu aye kaga ada temen nyang kenal sama sekali. Jadi, pas latihan tuh suka bengong sendiri karna kaga ada temen ngobrolnye.

Topic: sports
Mahmud tibang bisè molor tigè jêm karna sêcangkir kupi sêmalêm. Ampir ajè aktipitas lari pagi êni diè tinggalin karna rasè ngantuk lêbih dominan, tapi têtêp ajè diè paksèin lari. Mungkin karna sêbêlonnyè Mahmud udèh gêtol lari, awak jadi nanggêpin dêngan carè bêrbèda. Tumannyè kalo diè molor tibang tigè jêm, diè bakal ngêrasè capèk padè pagi ari amè kagak sanggup bêraktipitas padè awal pagi. Amat bêrbèda wayah kêbangun tadi pagi, awak têtêp têrasè bugêr. Kagak gampang èmang wayah ngêmulè sêsuatu nyang masing dianggêp awam amè awak. Nambèh jêm molor padè pagi ari puguh lêbih kêrasan, tapi lêbih baèk dipaksèin kêluar dari jonè kêrasan. Dalêm duè ari pêrtamè, sêkagaknyè Mahmud udèh mulè ngêrasè manpaatnyè, yakni kualitas molor jadi lêbih baèk amè tingkat konsèntrasi gè ningkat.

Topic: sports
Dari sejak pandemi kopit kemaren, banyak orang yang minat buat sepedaan. Waktu itu, olahraga banyak dikerjain orang-orang biar badan sehat ama kagak gampang kena virus. Selaen itu, banyak faedahnya kalo rutin sepedaan. Pertama, ningkatin kekuatan otot. Percis kayak olahraga lari, sepedaan juga ngasih efek otot kaki yang kuat dari ngegowes pedal. Karna tangan juga ikut nahan setangnya, otot tangan juga makin kuat. Nah, gerakin kaki ama tangan juga jadi ngelatih keseimbangan badan. Kedua, sepedaan ini bisa ngontrol berat badan. Gerakan kita pas lagi ngegowes ini bisa ngebakar kalori. Jadi, buat orang yang mau diet atawa ngejaga berat badannya, sepedaan bisa banget dikerjain rutin. Ketiga, kalo rajin sepedaan, jantung jadi sehat ama kadar lemak di darah juga jadi turun. Keempat, sepedaan rutin bisa ngestabilan gula darah biar kagak kena diabetes. Kelima, nuruin kena depresi, soalnya olahraga sepedaan bikin ati jadi enak. Yang paling penting dari sepedaan, kekebalan badan kita jadi mangkin seimbang. Jadi, kita kagak gampang kena penyakit.

Topic: sports
Agama Buddha sebagai agama tertua di dunia ntu memiliki tempat ibadahnye yang bernama Vihara atau Kuil. Vihara ntu sebagai tempat beribadahnye umat Buddha berasal dari bahasa Pali India Kuno yang berarti tempat tinggal atau tempat melakukan puja bhakti. Secara umum ntu, Vihara sebagai tempat ibadah merupakannye komplek yang terdiri dari dhammasala, uposathagara, kuthi, dan bhavana sabha. Selain ntu, bangunannye Vihara biasanye memiliki gaya arsitektur khas Tiongkok yang telah berbaur dengan kearifan lokal. Selain berfungsinye sebagai pusat keagamaannye, Vihara ntu juga berfungsi sebagai pusat pendidikan, pengembangan budaya, pengembangan sosial kemasyarakatan, dan tempat pertemuan atau pelantikannye organisasi Buddha. Berdoa, bermeditasi, dan membaca parrita menjadi kegiatan yang kerap dilakukan di dalam vihara. Kompleks Vihara yang dikelilingi pagar memiliki beberapa relief dengan keunikannye. Indonesia sendiri memiliki beberapa vihara tertua yang cukup terkenal, ya ntu ; Vihara Talang, Vihara Avalokitesvara, Vihara Hok Tek Ceng Sin, Vihara Dewi Welas Asih, Vihara Hok Tek Bio, dan Vihara Dharma Suci.

Topic: religion
Kue asli Betawi nyang sering dibikin ama keluarga tuh ade nyang namanye geplak. Cara bikinnye gampang dah, Pertama tuh sangrai bahan utamanye yaitu tepung beras trus tambahin daun pandan masak ampe warna kekuningan. Selanjutnye, giliran sangrai dah tuh kelapa parut ampe kuning kecoklatan juga. Nah, sekarang rebus gula merah ama pandan ampe mateng trus gulanye juga larut. Terkahir, campurin tuh tepung sangrai ama kelapa sangrai trus masupin gula dikit-dikit ampe adonan nyatu. Kalo udeh jadi, jangan lupa cetak di dalem loyang amoe dingin, trus campurin deh ama tepung beras sangrai lagi. Langkah terakhir, kite bisa potong-potong kue geplaknye sesuai selera kite.

Topic: culture & heritage
Awalnye tuh Nyak senewen gara-gara aye suka ngikut om-om itu tuh nonton futsal. Kata Nyak, kalo kebanyakan maen ama cowo tuh nanti disangka perempuan kaga bener. Padahal, pas itu tuh aye masih SD, tapi tetep aje Nyak bilang nanti kebiasaan tuh maennye ama cowo. Aye pan kaga ngarti ya, knapa Nyak ngelarang banget maen ama cowo trus maenin maenan cowo. Rasanye idup kaga adil banget dah buat perempuan. Kayanye aye dendem juga tuh trus mikir knapa si aye kaga jadi cowo aje biar kaga ribet. Tapi, aye tetep bangor tuh, malah makin parah makin gede. Aye malah jadi cewe tomboy nyang demennye tuh maen futsal bae.

Topic: sports
Mempertahankan sebuah hubungan ntu kagak selalu mudah. Ape lagi seiring waktu berjalannye dengan berbagai dinamika kehidupan yang ada, hubungan yang tadinye terasa hangat bisa menjadi hambar. Untuk mencegah terjadinye perpisahan, ada sejumlah hal yang bisa diupayakan agar kebersamaan bisa menghadirkannye  kenyamanan, dan kebahagiaan untuk satu sama lain. Agar kite, dan pasangan bisa makin bahagia menjalani hidup bersama dalam hubungan, hal-hal ntu bisa diterapkannye dalam keseharian. Bisa dimulai dari cara atau kebiasaan sederhana. Untuk bisa bahagia kagak harus menghabiskannye setiap detik waktu berdua aje. Kite, dan pasangan tetap butuh ruang dan kesempatan untuk tumbuh jadi pribadi yang lebih baik. Maka, penting untuk meningkatkan respek terhadp kehidupan satu sama lain, seperti terkait dengan pekerjaan atau bidang yang ditekuni. Dengan begini, hubungan yang dijalani bakalannye ntu terasa lebih sehat, dan makin nyaman sebab kagak ada kekangan di dalamnye.

Topic: slice of life
Tèrong ungu punyè tèkstur daging nyang lêmbèk amè rasè nyang sêdêp. Adè banyak carè masak tèrong ungu nyang bisè dipilih supayè têtêp dapêtin nutrisinyè sêcarè maksimal, misalnyè dêngan carè dikukus, ditumis, amè dipanggang. Kalo ayè, biasènyè paling dêmên tèrong dimasak balado alias dicabèin. Adè bêjibun nutrisi nyang adè padè tèrong ungu, yakni kalori, protèin, karbohidrat, sêrat, ame lêmak. Sêlaèn ntu, tèrong ungu jugè ngandung macêm-macêm pitamin amè minêral. Kandungan sêrat nyang cukup tinggi padè tèrong ungu bisè ngêbantu nurunin kadar gulè darèh pade awak. Sêlaèn sêrat tinggi nyang bisè ngêlancarin pêncêrnèan awak, tèrong ungu jugè punyè kalori rêndèh. Mangkènyè, tèrong ungu êni jugè urup buat dijadiin madangan dièt. Nah, nyok dah konsumsi tèrong ungu kalo mao dièt.

Topic: food & beverages
Tape ketan udeh jadi cemilan khas yang biase kita bawa kalo pulang dari Kuningan Jawa Barat. Kalo mao bawa pulang oleh-oleh ini, ada care-care yang mesti diperhatiin biar dapet tape yang bagus. Tape ini ntu, biasanye dibungkus ame daon jambu biji. Kalo mau beli jangan buru-buru ambil bae, liat tuh tanggal kadaluawarsanye, masih lama apa udeh mau basi tuh ape. Pilih yang baru dibikin tuh, supaya tapenye masih seger pas kite gares di rumah. Kalo kaga nemu tanggal kadaluawarsanye bise dicek tuh penampilan ketannye, pilih nyang basah trus biji-biiji ketannye udah kaga keliatan alias ancur. Nah, ade lagi yang mesti diperhatiin, kalo tapenye kebangetan banyak aer, itu juga kaga bagus tuh ntar garesnye kurang enak. Karna aroma ama rasanye terlalu nyengat kadang aye kaga suka tuh, mangkanye aye beli mah buat buah tangan aje gitu biar kaga kosongan.

Topic: food & beverages
Parahnye, karna kaga ada sosok penyanyang nyang aye temuin, ampe aye tuh nyari di luar. Kaya di temen-temen gitu, kalo punya temen deket trus die mulai jauh tuh aye kesel dan die harus deket ama aye doang. Kalo ngomongin pacara dulu tuh aye kaga ada nyang mao. Pernah waktu SMP temen2 deket aye ada kali 20 orang tuh pergi ke mal bareng-bareng buat nonton, di situ aye doang nyang kaga ade pasangannye. Sedih dah kalo diceritain mah, ampe berdoa berharap punya pacar karna kaga ade tuh cowo nyang demen. Akhirnye baru ngerasain pacaran awal SMA, itu juga kehidupan berpasangannye sedih karna diselingkuhin mulu.

Topic: slice of life
Elu lagi mau kulineran badogan khas dari beragam daerah di Indonesia? Nah di Indonesia entu karena ade banyak provinsi, badogan khas daerahnye pun kagak kalah banyak. Misalnye entu Mi Aceh dari Nangroe Aceh Darussalam, Bika Ambon dari Sumatera Utara, Rendang dari Sumatera Barat, Gulai Ikan Patin dari Jambi, Pendap dari Bengkulu, Gulai Belacan dari Riau, otak-otak dari Kepulauan Riau, pempek dari Sumatera Selatan, Mi Bangka dari Bangka Belitung, dan laennye masih banyak. Kalo elu mau tau dan mau nyobain lebih banyak lagi badogan khas dari daerah-daerah di Indonesia, elu bisa cari tau lebih lanjut lagi. Soalnye emang beragam bener badogan.

Topic: culture & heritage
Pergelaran Olimpiade Tokyo 2020 kali ntu ternyata kagak hanya menciptakan momen bersejarah tetapi juga sejumlah kejadian kagak terduga. Ada bejibun hal menarik, bahkan terlihat konyol di dalamnye. Seperti yang terjadi pada cabang atletik, di mane sprinter putri asal Jamaica Shericka Jackson membuat sebuah blunder setelah die melakukan jogging jelang garis finish. Akibatnye blunder tersebut ntu die harus dibayar mahal dengan kegagalan melaju ke semifinal. Padahal, sebelumnye dia telah menempati posisi keempat. Berbeda dengan Shericka, pembalap sepeda Australia Alexander Porter mengalami kecelakaan hebat dikarenakan stang sepedanye terlepas saat balapan di Izu Velodrome. Akibatnye tim Australia gagal membawa pulang medali emas dalam cabang tersebut. Kejadian kagak terduga juga dialami perenang putri America Serikat Lydia Jacoby yang mengalami kejadian nahas ketika ia bertanding dalam renang estafet 4x100 m. Kacamata renang yang dikenakan oleh Jacoby tiba-tiba aje terjatuh ke mulut saat memasuki kolam. Alhasil, selama perlombaan die kagak memakai kacamata, dan membuat Tim Amerika harus puas di posisi ke 6.

Topic: sports
Jakarta punyè bus tingkat gratis sêbagè saranè transportasi wisatè nyang bisè digunèin wargè ibu kotè atau parè pêlancong. Bus wisatè êni disêbut bus Jakarta Èxplorêr. Sêjauh êni udèh adè 22 bus tingkat dêngan tujuh rutê utamè amè waktu opêrasional nyang bêmacêm-macêm. Rutê 1 adalah sêjarèh Jakarta, rutê 2 adalah Jakarta baru, rutê 3 adalah kêsênian amè kulinèr, rutê 4 adalah pêncakar langit Jakarta, rutê 5 adalah ruang têbukè Jakarta, rutê 6 adalah cagar budayè Jakarta, dan 7 adalah bêlanjè Jakarta. Jakarta Èxplorêr dilêngkêpin amè audio nyang nêrangin latar bêlakang lokasi-lokasi nyang diliwatin. Carè naèk Jakarta Èxplorêr samè kayak naèk bus Transjakarta laènnyè. Êlu tinggal nunggu di haltê sêsuè rutê nyang pèngèn èlu naèkin.

Topic: leisures
Selaen wingko babat, ada tuh satu oleh-oleh nyang kaga boleh dilewatin kalo lagi pulang kampung, namanye bandeng presto. Kite tau kan ya kalo bandeng tuh banyak banget durinye, cuma kalo udah jadi bandeng presto tuh makannye kaga cape, durinye udeh pada lembek. Buat ngolah bandengnye juga kite tinggal goreng, karna udeh ada rasa bumbu nyang rasanye tuh gurih. Karen udeh lama kaga pulang kampung, pernah tuh beli bandeng presto tapi bukan di Semarang, yaila rasanye mah beda jauh ama nyang asli. Emang deh ya, kalo setiap daerah tuh ada cirinye, jadi kalo kaga beli di tempat asalnye  kaya ada nyang kurang gitu ama rasanye.

Topic: culture & heritage
Têtanggè ngêmilikin sikap amè sipat nyang bêrbèda-bèda. Olèh karna ntu, dipêrluin tolèransi amè tênggang rasè dalêm ngêjagè kêharmonisan idup bêtêtanggè. Kagak jarang têrjadi konplik dalêm kêidupan bêtêtanggè. Kalo kagak bisè disêlêsèin sêcarè kêkêluargèan, pêmêrèntah ngêmilikin aturan hukum buat nyêlêsèin konplik antêrmasarakat, sêpêrti ngêganggu kêantêngan têtanggè. Dalêm KUHP, ancêman pidanè bagi orang nyang ngêhinè orang laèn têrdapêt dalêm pasal 310 KUHP. Mênurut pasal êni, hukuman bisè dijatohin kalo pênghinèan dilakuin dêngan carè nuduh sêsêorang udèh ngêlakuin pêrbuatan têrtêntu dêngan maksud biar tuduhan ntu kêsiar atau dikêtauin orang banyak. Kalo gêgêrawakan têtanggè bisè didêngêr olèh orang laèn amè hinaan ntu ngêjêngahin, têtanggè ntu bisè dipidanè bêdasarkan pasal 310 KUHP.

Topic: slice of life
Wayah êni, tèknologi mangkin bêkêmbang, têrmasup jugè pêrabotan rumèh tanggè nyang mangkin bêrèpolusi. Salèh atunyè dêngan nongolnyè mêsin nyang bisè digunèin pêranti ngêlêpit baju nyang dinamèin FoldiMate atau mêsin pêlêpit baju. Sêlaèn bisè digunèin pêranti ngêlêpit amè ngilangin kusut padè pakèan, mêsin pêlêpit baju jugè bêpungsi ngalusin amè nyêmprètin pêwangi sêrtè pêlêmbut padè saban potongan nyang masup di dalêm mêsin. Dalêm atu kali prosès ajè, mêsin pêlêpit baju bisè ngêlêpit sêbanyak 10 ampè 30 baju bêrgantung dari kêtêbêlan bajunyè. Dalêm hal ukuran lêpitan, mêsin pêlêpit baju bakal ngasilin ukuran lêpitan baju nyang konsistèn, yakni ukuran 23 x 28 cm, tapi pênggunè gè bisè ngêrobah ukuran sêsuè dêngan kêpèngènan. Buat nyang punyè anggaran lêbih dan èmang butuh, gidah dibêli.

Topic: technology
Kalo udah ngelakuin semua cara udah dilakuin, kita tinggal konsisten aja. Kadang orang gagal kagak melulu soal usahanya yang kagak bener. Kadang, emang belom waktunya aja buat berhasil di waktu itu. Bisa jadi, emang itu waktu kita buat gagal dulu. Cuman, kita juga kudu inget, di dunia kagak ada yang abadi, sama juga ama kegagalan, kagak ada gagal yang abadi. Kita bisa mulai lagi semua, buat ngabisin jatah gagal kita. Begitu kata pengusaha. Intinya, mau rugi atawa gagal apapun, kita cuman lagi disuruh belajar lagi, dikasih waktu buat istirhat sebelom ngadepin yang lebih berat. Kita cuman disuruh usaha terus, kagak boleh nyerah. Kalo udah begitu, pengusaha bilang, kesuksesan bakal dateng nantinya.

Topic: business
Dulu, sebelomnya ada Samsung Galaxy Z Fold3. Nah, Samsung ngeluarin lagi tipe yang barunya Z Fold4 yang 5g. dari Z Fold3 ampe Fold4 ini kagak keliatan perubahan yang nyolok soal bentukan atawa disennya. Hape tipe yang baru ini punya ditingkatin di bagian layarnya. Kaca pelindung layar ama penutup belakangnya diganti jadi pake Gorila Glass Victs+ yang lebih kuat ama mantep dibandingin yang sebelomnya. Selaen itu, frem atawa bingkai ama engsel Fold4 ini diubah dikit jadi agak kecil yang dibikin dari Alumunium Armor. Kecanggihan buat fisiknya juga ada sertifikasi IPX8 yang bisa bikin hape ini jadi kuat, bisa tahan di aer yang dalemnya satu setengah meter ampe 30 menit. Jadi, kalo kita pake hape ini terus kecemplung ke kolem atawa kita buat foto-foto di dalam aer, kita bisa tenang aja. 

Topic: technology
Jadi sekitar empat bulan lalu, om saya punya teman di facebook, lalu beliau curhat sama si mas itu katanya anak perempuan dia sudah memasuki kawasan SMK dimana komputer atau laptop minimal sudah tersedia. Disusur gundah gulana, akhirnya teman si Om saya ini menawarkan produk dia di shopee. Tergiur, om saya sepakat membeli laptop tersebut lewat COD. Tiga hari datang, dan waktu pengecekan pun sangat minim. Om saya mengakui kalau laptop itu dicek cuma sebatas nyala atau tidaknya, karena si mas kurir sendiri sibuk dan masih banyak urusan. Ketika datang, laptopnya menyala, normal dan belum kelihatan pasti plus minusnya apa saja. Bahagialah beliau, dan akhirnya uang sebesar 800 ribu lenyap ditukar barang menyedihkan ini. Baru satu minggu pemakaian, barulah kelihatan sisi lemahnya. Laptop itu tidak bisa menginstall aplikasi apapun, bahkan aplikasi atau software modelan telegram. Microsoft officenya juga tidak berjalan normal sesuai harapan, ada kendala dan saturasi kecerahannya tinggi sekali. Pengaturan kontrasnya tidak ada. Sudah dicari berulangkali oleh saya, tapi tidak ketemu. Nangislah si nona muda ini.

Topic: technology
Karna kaga ada contoh kehidupan ama pasangan nyang romantis, jadi awal pacaran tuh ya kaga pernah lama. Aye tuh orangnye cuek trus egois, paling pacaran tuh paling lama bertahan ya 3 bulan doang kaga lebih. Ampe suatu saat nemuin orang nyang belom pernah dah deket ama laki macem begini. Perhatiannye tuh kaga pernah aye temuin selama aye idup. Tapi perjalanannye kaga mulus, pas deket pernah ditinggalin karna tuh cowo balik lagi ke mantannye.  Kalo difikir-fikir kan kurang asem banget ya, tapi gara-gara cuek aye kaga ade tuh mikir nyang berlebihan jadi gampang lupa. Sampe semua berjalan bener-bener kaga disangka dan akhirnye ketemu lagi tuh ama tuh laki.

Topic: slice of life
Dengan menjalankannye bisnis rumahan kite bakal bebas menentukan jam kerja, menghasilkan kepuasan yang lebih, mudah dalam mengontrol bisnis, kagak membutuhkan yang namanye bayar sewa tempat, dan bisa membuka lapangan kerja baru. Tentunye dengan membuka usaha rumahan yang lagi trend bisa menjadi pilihan yang lebih mudah untuk dijalankan dalam upaya menambah penghasilan harian. Berikut ini berbagai ide usaha rumahan yang lagi trend, dan menguntungkan yang dapat dijalankan dari rumah. Akhir-akhir ini gaya hidup sehat tengah menjadi trend di kalangan masyarakat. Karenanye kamu bisa memanfaatkannye dengan membuka bisnis katering sehat hanya bermodalkan bahan ganyeman, dan dapur hingga kamu akhirnye kamu mendapatkan banyak keuntungan.

Topic: business
Ekstrakurikuler ntu adalah kegiatan yang dilakukannye siswa di luar jam belajar sekolah. Kegiatan ekstrakurikuler ntu terdapat pada setiap jenjang pendidikan mulai dari sekolah dasar sampai perguruan tinggi. Kegiatan ntu gunanye untuk mengembangkan kepribadian, bakat, dan minat siswa di berbagai bidang di luar bidang akademik. Dengan kata lain, kegiatannye ekstrakurikuler menjembatani kebutuhan perkembangan siswa yang berbeda dan beragam. Melalui partisipasi dalam kegiatan ekstrakurikuler, secara umum siswa dapat mengembangkan kemampuan berkomunikasi, bekerja sama dengan orang lain, dan menemukan serta mengembangkan potensi yang dimiliki. Untuk ntu, kegiatan ekstrakurikuler memiliki dampak yang cukup besar terhadap perkembangan kemampuan bersosial siswa. Salah satu ekstrakurikuler yang dikembangkan di beberapa sekolahan ntu adalah ekstrakurikuler Tenis Meja. Tenis Meja adalah cabang olahraga yang dilakukan oleh dua orang pemain (tunggal) atau dua pasang pemain (ganda) secara berhadapan dengan menggunakan bola kecil, bet dari kayu yang dilapisi karet, dan lapangan permainan berupa meja. Induk organisasai olahraga tenis meja atau yang juga dikenal dengan nama ping pong ini adalah ITTF (International Table Tennis Federation) untuk tingkat dunia dan PTMSI (Persatuan Tenis Meja Seluruh Indonesia) untuk tingkat nasional.

Topic: sports
Kalo bosen makan mie, ade, nih, namanye kwetiau. Katanye, sih, masi satu famili ame mie dari Tionghoa. Cuman, bentukannye lebih pipih ame lebih kenyel dibanding mie. Pilihan masaknye juge mirip-mirip, ade nyang goreng, ade juge nyang kuah/rebus. Demenan aye, sih, nyang goreng. Soalnye gurihnye lebih kerasa biasanye. Udeh gitu, isiannye juge rame, kagak "mie"-nye doang. Ade suwiran ayam, sosis, bakso, ade juge nyang nawarin pake jeroan, macem-macem, dah. Enaknye juge kalo nyang goreng bisa dimakan ame acar biar ade rasa asem-asem segernye gitu. Nah, kalo lagi mau nyang bekuah, bisa coba kwetiau siram ato kwetiau rebus. Kuahnye oke bangat buat diuyup-uyup, mah. Bisa banget enih makanan jadi penggantinye mie nyang biasa.

Topic: food & beverages
Dulu sewaktu saya masih kecil, Bapak saya selalu mengajarkan saya membaca Al Qur'an. Baru kalau beliau tidak sempat, Ibu yang menggantikannya. Namun, yang namanya anak-anak disuruh belajar, tahu sendiri pura-pura capek, ngantuk, sedang bermain dan berbagai alasan selalu dibuat. Sampai akhirnya kelas 4 SD pun saya belum tamat atau khatam untuk membacanya. Akhirnya, Paman saya (adik Bapak) yang mengambil alih posisi untuk mengajari saya membaca al Qur'an. Eh diambil alih sama Paman, saya merasa terlalu pelan dalam mengajarinya, akhirnya saya tidak sabar. Maka saya mencoba membaca sendiri dengan memperhatikan pola panjang pendeknya. Dari situlah, saya  mencoba mendahului apa yang Paman saya ajarkan. Dus, saya bisa cepet selesai belajar membaca Al Qur'an dengan cara belajar sendiri, walaupun  pada awalnya masih dikoreksi sana sini untuk tajwidnya. Begitulah cara saya belajar. Jadi pada dasarnya mereka mengajarkan sampai 10 juz, sisanya saya mencoba membaca sendiri. Kebiasaan saya membaca Al Qur'an pun masih terus berlangsung sampai sekarang. Seringnya saya lakukan hampir setiap hari sehabis shalat Maghrib dan shalat Shubuh.

Topic: religion
Ngadirin mejelis takim ude barang tentu bakal dapet seabregan manfaatnye nyang bakalan kite dapetin. Mulain dari ketentuan, tata caranye ampe persoalan nyang belom kite tau ame hal agama islam. Nah dari seabreg kebaekan nyang bakal kite dapetin kalo kite dateng ke majelis taklim mau ntu di pengajian khususnye di masjid disamping ntu kite bise dapet ilmu. Kite juge bise dapet keutamaan mulain itikaf di masjid. Kalo kite berangkat ke masjid niat buat shalat, abis ntu shalat terus ade pengajian, ampe dateng waktu shalat selanjutnye (semisal pengajian antara maghrib dan isya), make ia terus dicatet amalan kebaekan nyang lakuin di masjid, di ‘illiyyin. Kaya hadist nabi nyang bunyinye "Siape aje nyang nempuh jalan buat nyari ilmu, Ntar Allah bakalan gampangin jalannye die buat sampe ke surga”.

Topic: religion
Katenye perkembangan radio jadi media massa, lalu berkembang di beberape negara. Awalnye di Amerika Serikat (AS), pengembangan penemuan Marconi oleh Dr. Lee De Forest pas taon 1906 pas entu pula die dikate sebagai “The Father of Radio”. Mulai dari saat entu, radio di AS berkembang pesat. Pas bulan Maret 1923, udeh ade 556 stasiun radio. Pas taon 1926, munculah NBC (National Broadcasting Radio) jadi badan siaran radio yang luas dan besar, abis entu muncul kompetitirnye ya entu CBS (Columbia Broadcast System). Mulai dari saat entu pun radio makin berkembang di beberapa negara, misalnye Inggris, Perancis, Uni Sovyet, Jepang dan RRC. Selaen berkembang, radio pun udeh di tahap penyempurnaan. Prof. E H Amstrong dari Universitas Columbia pas taon 1933 pun ngenalin sistem Frequency Modulation (FM) sebagai penyempurnaan dari Amplitudo Modulation (AM).

Topic: technology
Restoran di negare Indonesia udeh kecampur ame budaye ruar. Contohnye, gegares khas budaye Tiongkok rame dijual di marih. Dimsum iyelah gegares pengganti dari nasi. Sebab, jumlah kalori nyang ade di Dimsum udeh setara ame sepiring mentung nasi. Restoran nyang nawarin dimsum tergolong mayan rame. Namun, rase dimsum di restoran jelas beda ama dimsum rumahan. Imperial kitchen iyelah tempat gegares nyang nyajiin dimsum sebagei gegares pokoknye. Namun, dimsum juge udeh mengandung bejibun protein dan dapet dikatekan gizi seimbang karne ade jamur, ayam, sayuran, dan laennye. Sajian dimsum hanye punye 2% kandungan lemak. Walopun lemaknye hanye segitu, orang Indonesia tetep aje kagak bise nglewatin nasi. 

Topic: food & beverages
Di beberape tempat jual bakso, mereka juge nyediain tetelan buat dimakan bareng baksonye. Tetelan enih masi bagian dari daging, tapi lemaknye jauh lebih seabreg. Bahkan, satu tetelan kadang isinye lemak doang. Ade bae nyang demen ame modelan daging beginih. Tapi, kagak dikit nyang milih buat kagak pake tetelan sekalian. Soalnye, teksturnye emang licin, alot, ame keras, bikin susah dikunyah. Belon lagi lemaknye nyang nempel di dalem mulut bikin terasa kagak nyaman. Lebih ekstremnye lagi, orang nyang kagak suka tetelan bisa ampe ngerasa mual pengen muntah kalo ngunyah enih makanan. Ye, ntu, gegara bentuk ame lemaknye nyang kagak biasa, jadi bikin orang gampang mual. Tiati, deh, ye, kalo nyobain makanan nyang satu enih.

Topic: food & beverages
Kalo mau cegah mabok nyang lebih ampuh lagi, kite mesti ikutin nih tips-tipsnye. Selama dijalan, ada baenya kaga baca buku ato nonton video. Kite hindarin dulu nih makan makanan pedes ama berminyak, trus hindarin juga minuman nyang ada kandungan kafein ama alkohol. Sebelum berangkat sebaiknya sarapan, tapi jangan juga berlebihan porsinye. Selama perjalanan juga banyak-banyak minum aer putih, nah kalo kite udah mulai puyeng ama pengen dikuping tuh boleh dibuka kaca mobil. Kalo perjalanannye bisa makan waktu berjam-jam, diusahakan kite jangan duduk diem aja, jalan-jalan sedikit trus gerak-gerakhin anggota badan supaya juga kaga kram ototnye. Nah kalo udeh tau nih langkah-langkahnye bisa tuh mabok dicegah, kite juga jadi lega kan bisa nikmatin perjalanan.

Topic: leisures
Elu udeh pernah ke Tebet Eco Park? Kalo udeh, pastinye lo tau dong, betape bagusnye entu taman? Entu taman adanye di kota Jakarta dan deket dari stasiun ataupun halte bis. Di sekeliling entu taman, banyak yang jualan makanan. Pas elu masuk ke dalemnye, elu langsung disambut sama pemandangan ijo yang nyegerin. Jadi entu tempat, pastinye mayoritas dipenuhin sama yang pohon dan rumput, namanye juga taman kan. Nah di entu taman, banyak bangku-bangku panjang buat elu mejeng, ada juga lahan rumput ijo buat elu piknik, ada jembatan yang super panjang buat elu foto-foto atau cuma mau liat-liat pemandangan dari atas, ada tempat maen buat bocah-bocah, ada saluran aer manjang, dan aneka pemandangan bagus laennye. Pokoknye entu tempat cakep deh!

Topic: leisures
Resistance band entu suatu alat olahraga, yang terbuat dari tali karet elastis buat latih kekuatan dan ketahanan otot. Tingkat elastisitas alat olahraga satu enth macem-macem, mulai dari rendah sampe tinggi. Makin rendah elastisitasnye, makin susah entu tali elu bentangin sampe otot elu kudu berusaha ekstra buat lakuinnye. Bentuk alat olahraga satu entu pun ade aneka macemnye. Ade yang bener-bener kayak tali karet, ade juga yang punya pegangan pada kedua ujungnya, dan ade pula yang bentuknye lingkaran. Ade banyak cara buat gunain alat olahraga satu entu. Umumnye sih orang narik kedua ujungnya ke arah berlawanan. Elu pun bisa nginjek salah satu ujung buat kemudian tarik ujung laennye ke atas setinggi yang elu bisa.

Topic: sports